Limbažu novada Attīstības programma 2022.-2028. gadam

apstiprināta ar Limbažu novada domes

2022. gada 28. jūlija lēmumu Nr.778 (protokols Nr.11, 38.)

**LIMBAŽU NOVADA ATTĪSTĪBAS PROGRAMMA
2022. – 2028. GADAM**



**Uzraudzības un novērtēšanas kārtība**

**Limbaži, 2022**

Saturs

[1. Uzraudzības un novērtēšanas mērķis 3](#_Toc107318327)

[2. Uzraudzības kārtība 4](#_Toc107318328)

[3. Attīstības izvērtējuma pamatrādītāji 6](#_Toc107318329)

[4. Vidēja termiņa prioritāšu sasniegšanas un rīcības virzienu darbības izvērtējuma rezultatīvie rādītāji 8](#_Toc107318330)

[5. Ikgadēja Pārskata saturā iekļaujamā informācija 14](#_Toc107318331)

[Atsauces 15](#_Toc107318332)

**Attīstības programmas uzraudzība un novērtēšana**

## Uzraudzības un novērtēšanas mērķis

Limbažu novada Attīstības programma 2022.–2028. gadam (turpmāk – Attīstības programma) uzraudzības un novērtēšanas mērķis ir nodrošināt iespēju izvērtēt novada teritorijas attīstību un Limbažu novada vidējā termiņā sasniedzamo mērķu un vidēja termiņa rīcības virzienu sasniegšanu. Darbībām, savukārt ir jāatbilst Limbažu novadā pieņemtajām prioritātēm, kādā veidā šīs darbības ir īstenojamas.

Mērķu izvirzīšana, rīcības virzienu noteikšana un prioritāšu izvēle ir tikai daļa no attīstības plānošanas procesa. Atbilstoši Attīstības plānošanas sistēmas likuma prasībām, obligāts elements ir plānošanas dokumenta īstenošanas uzraudzība, ar kuras palīdzību izvērtē, vai pašvaldības attīstība norit tā, kā paredzēts izstrādātajā dokumentā. Limbažu novada dome un pašvaldība uzņemas atbildību par attīstības programmas ieviešanu un pasākumu (aktivitāšu) atbilstību attīstības programmai.

Lai novada domei un pašvaldībai būtu iespējams sekot līdzi, vai izstrādātās attīstības programmas ieviešanas process atbilst plānotajam, ir izstrādāta Attīstības programmas īstenošanas uzraudzības kārtība, kas:

1. sekmētu pašvaldības iestāžu, struktūrvienību, aģentūru, uzņēmēju un sabiedrības koordinētu darbību pašvaldības attīstības jautājumos;
2. identificētu pozitīvas un negatīvas pārmaiņas un to cēloņus novada sociālajā un ekonomiskajā situācijā;
3. novērtētu, kā tiek sasniegtas izvirzītās vidēja termiņa prioritātes;
4. demonstrētu novada darbības un sasniegumus,
5. identificētu jaunas problēmas un iespējas, kam veltīt tālāku izpēti un darbības;
6. nodrošinātu ar informāciju sabiedrību, politiķus un citas interesentus;
7. sniegtu pamatotus priekšlikumus attīstības programmas aktualizācijai,
8. nodrošinātu novada attīstības novērtēšanas iespējas.

Attīstības programmas īstenošanas uzraudzības kārtība, kas atspoguļota šajā Attīstības programmas daļā, ir balstīta uz:

1. Limbažu novada pašvaldības situāciju;
2. līdzšinējo pašvaldības pieredzi attīstības plānošanas dokumentu uzraudzības sistēmas ieviešanā;
3. Vides aizsardzības un reģionālās attīstības ministrijas materiālu „Metodiskie ieteikumi attīstības programmu izstrādei reģionālā un vietējā līmenī” (2021.gada redakcija).

## Uzraudzības kārtība

Par Attīstības programmas īstenošanas uzraudzības kārtību un tās ieviešanu atbildīga ir Limbažu novada pašvaldības Attīstības un projektu nodaļa. Attīstības programmas īstenošanas uzraudzības procesā ir iesaistītas Limbažu novada dome, pašvaldības administrācijas struktūrvienības, iestādes un aģentūras.

Uzraudzības sistēmas procesu vada Limbažu novada pašvaldības Attīstības un projektu nodaļas vadītājs, savukārt no iesaistīto institūciju puses Attīstības programmas īstenošanas sistēmas procesā iesaistās amatpersonas, attiecīgo institūciju vadītāji, operacionālā līmenī veicot uzraudzības īstenošanas procesa darbības. Galvenie veicamie uzdevumi īstenošanas uzraudzības sistēmas ieviešanā un par to atbildīgās institūcijas ir noteiktas 1. tabulā.

*Tabula 1. Galvenie veicamie uzdevumi Limbažu novada Attīstības programmas 2022.–2028. gadam īstenošanas uzraudzības sistēmas ieviešanā.*

|  |  |  |
| --- | --- | --- |
| **Nr.p.k.** | **Veicamais uzdevums** | **Atbildīgā institūcija, nodaļa** |
| 1. | Limbažu novada Attīstības programmas apstiprināšana, nepieciešamo izmaiņu ierosināšana un to apstiprināšana | Limbažu novada dome |
| 2. | Limbažu novada Attīstības programmas īstenošanas uzraudzības sistēmas koordinācija un uzraudzība | Limbažu novada pašvaldības Attīstības un projektu nodaļa |
| 3. | Rīcības plāna 2022.–2028. gadam (pa izstrādes posmiem) ieviešanas nodrošināšana | Politiskajā līmenī – Limbažu novada dome, izpildes līmenī – par rīcības plānā uzskaitīto projektu realizāciju atbildīgās institūcijas |
| 4. | Regulāra un sistemātiska kvantitatīvas un kvalitatīvas informācijas vākšana, apkopošana un analizēšana par novada attīstības tendencēm, kas balstīta uz Limbažu, novada Attīstības programmā noteiktajiem attīstības izvērtējuma pamatrādītājiem un attīstības programmā noteiktajiem vidēja termiņa prioritātēm sasniegšanas izvērtējuma rādītajiem[[1]](#footnote-1) | Limbažu novada pašvaldības institūcijas |
| 5. | Ikgadēja pārskata sagatavošana par Limbažu novada Attīstības programmas īstenošanu | Limbažu novada pašvaldības Attīstības un projektu nodaļa |
| 7. | Sabiedrības informēšana par Attīstības programmas īstenošanas rezultātiem | Limbažu novada pašvaldības Attīstības un projektu nodaļa sadarbībā ar Sabiedrisko attiecību nodaļu |

Attīstības programmas īstenošanas uzraudzības sistēmas galvenais dokuments ir ikgadējs pārskats par Attīstības programmas īstenošanu (turpmāk tekstā – Pārskats). Pārskata izstrādes kārtība gada griezumā atspoguļota 2. tabulā.

*Tabula 2. Ikgadējā pārskata izstrādes kārtība.*

|  |  |  |  |
| --- | --- | --- | --- |
| **Nr.p.k.** | **Rīcība** | **Izpildes termiņš** | **Atbildīgā institūcija** |
| 1. | Informācijas par rīcības plānā un investīciju plānā iekļauto projektu/aktivitāšu īstenošanu iepriekšējā gadā iesniegšana Attīstības un projektu nodaļa | Līdz 15. februārim | Limbažu novada pašvaldības administrācijas struktūrvienības, nodaļas, iestādes un aģentūras |
| 2. | Iesniegtās informācijas pārbaude un, ja nepieciešams, precizēšana | Līdz 28. februārim | Attīstības un projektu nodaļa |
| 3. | Ikgadējā pārskata projekta sagatavošana un iesniegšana pašvaldības vadībai | Līdz 31. martam | Attīstības un projektu nodaļa |
| 4. | Ikgadējā pārskata apstiprināšana | Aprīlis | Limbažu novada dome |
| 5. | Informācijas par ikgadējo pārskatu pieejamību sabiedrībai nodrošināšana | Mēneša laikā pēc pārskata apstiprināšanas | Sabiedrisko attiecību nodaļa |
| 6. | Statistiskās informācijas un citu datu, kas nepieciešami uzraudzības veikšanai, vākšana un apkopošana | Pastāvīgi | Attīstības un projektu nodaļa |
| 7. | Priekšlikumu Attīstības programmas aktualizācijai un to iesniegšana pašvaldības vadībai | Līdz 1. novembrim | Attīstības un projektu nodaļa |

Par Pārskata sagatavošanu, kā arī par potenciālo Attīstības programmas grozījumu rosināšanu kopumā atbildīga ir Limbažu novada pašvaldības Attīstības un projektu nodaļa. Efektīvākai darba organizēšanai pašvaldībai ir jānodrošina tai tiesības pieprasīt un saņemt ikgadējo pārskatu sagatavošanai nepieciešamo informāciju no citām pašvaldības institūcijām. Pašvaldības vadībai iespēju robežās jāsniedz nepieciešamo atbalstu Attīstības un projektu nodaļai (konkrētam speciālistam), kas būs atbildīgs par kvalitatīvu un savlaicīgu informācijas apkopošanu, sagatavošanu un analīzi.

Pēc Limbažu novada pašvaldības Attīstības un projektu nodaļas uzaicinājuma Limbažu novada pašvaldības institūcijām katru gadu līdz 15. februārim ir jāiesniedz Limbažu novada pašvaldības Attīstības un projektu nodaļai pārskats par situāciju savā nozarē. Pārskats ir jābalsta uz Attīstības programmā noteiktajiem vidēja termiņa prioritāšu sasniegšanas izvērtējuma rādītājiem, izstrādāto rīcības plānu un investīciju plānu, sniedzot ziņojumu par to, kā rīcības plānā norādītie projekti vai aktivitātes tiek realizēti. Attīstības un projektu nodaļa pārbauda iesūtīto informāciju un nepieciešamības gadījumā lūdz institūcijas to precizēt līdz 28. februārim.

Informāciju par Attīstības programmas izpildes gaitu apkopo un analizē Limbažu novada pašvaldības Attīstības un projektu nodaļa, ja nepieciešams, pieaicinot ekspertus, papildus apkopo informāciju no ārējām institūcijām (Valsts reģionālās attīstības aģentūras, Centrālās statistikas pārvaldes u.c.), balstoties uz noteiktajiem Limbažu novada attīstības izvērtējuma pamatrādītājiem.

Pārskats ir instruments, ar kura palīdzību novērtēt, vai Limbažu novada pašvaldībai izdodas īstenot noteiktos mērķus un izvirzītās prioritātes. Būtiska Pārskata funkcija ir plašas sabiedrības informēšana par pašvaldībā paveikto. Tāpēc ne vēlāk, kā mēneša laikā pēc ikgadējā Pārskata sagatavošanas, Limbažu novada pašvaldības Attīstības un projektu nodaļa sagatavo un prezentē ziņojumu Limbažu novada domei par pārskata rezultātiem, pēc tam, sadarbībā ar Limbažu novada pašvaldības Sabiedrisko attiecību nodaļu, pilnā apjomā publicē to pašvaldības mājaslapā.

Ja nepieciešams, Limbažu novada pašvaldības Attīstības un projektu nodaļa var organizēt sanāksmi attīstības programmas īstenošanas uzraudzības sistēmas ieviešanā iesaistītajām pašvaldības institūcijām ar mērķi iepazīstināt tās ar uzdevumiem uzraudzības sistēmas procesā un sistēmas vispārējo kārtību.

## Attīstības izvērtējuma pamatrādītāji

Limbažu novada attīstības izvērtējuma pamatrādītāji (skatīt 3.tabulu) ir t.s. ietekmes rādītāji, kas tiek analizēti, lai sekotu līdzi galvenajām attīstības tendencēm novadā. Šie pamatrādītāji nav tieši saistāmi ar attīstības programmā izvirzītajām vidēja termiņa prioritātēm, bet ir noderīgi, lai raksturotu sociāli ekonomisko situāciju Limbažu novadā kopumā, kā arī sniegtu salīdzinājumu ar citām Latvijas pašvaldībām. Par attīstības izvērtējuma pamatrādītāju datu apkopošanu un analizēšanu atbildīga ir Limbažu novada pašvaldības Attīstības un projektu nodaļa, sniedzot par tiem informāciju ikgadējā pārskatā. Katru gadu noteiktos pamatrādītājus ir iespējams pārskatīt, izvēloties tādus rādītājus, ar kuru palīdzību var veikt novada salīdzinošo analīzi ar citām novada pašvaldībām gan valsts, gan atsevišķos gadījumos arī Eiropas mērogā.

*Tabula 3. Limbažu novada attīstības izvērtējuma pamatrādītāji.*

|  |  |  |  |  |
| --- | --- | --- | --- | --- |
| **Nr.p.k.** | **Rādītājs** | **Bāzes vērtība[[2]](#footnote-2)** | **Mērķa vērtība 2028. gadā vai vēlamā attīstības tendence** | **Datu avots** |
| 1. | Teritorijas attīstības indekss  | 0,059 (Limbažu novads)0,023(Salacgrīvas novads)–0,199 (Alojas novads) | 0,4(ievērojot ATR izmaiņas) | Valsts reģionālās attīstības aģentūra |
| 2. | Iedzīvotāju skaits | 28546(2021.g.sākumā) | Nesamazinās | Centrālā Statistikas Pārvalde, IRS030 |
| 2.1. | Dabiskais pieaugums*(starpība starp attiecīgajā laika periodā dzimušo un mirušo skaitu)* | -255 (2020) | Pozitīvs | Centrālā Statistikas Pārvalde, IRS030 |
| 2.2. | Migrācijas saldo*(Migrācijas saldo ir starpība starp kādā teritorijā iebraukušo un no tās izbraukušo iedzīvotāju skaitu noteiktā laika periodā)* | 85(2020) | Pieaug | Centrālā Statistikas Pārvalde, IRS030 |
| 3. | Kopējā demogrāfiskā slodze[[3]](#footnote-3) | 1783 (2021.g.sāk.) | Stabila | Centrālā statistikas pārvalde, IRD020 |
| 3.1. | Jauna vecuma un vecuma demogrāfisko slodžu attiecība *(koeficients)* | 1,7 (2021.g.sāk.) | Nesamazinās | Centrālā statistikas pārvalde, pēc IRD020 |
| 4. | Bezdarba līmenis, % | 5,2%(2021.g.augusts) | Robežāsno 3,0 līdz 4,0% | Nodarbinātības valsts aģentūra |
| 5. | Iedzīvotāju ienākuma nodokļa ieņēmumi uz 1 iedzīvotāju EUR | 536,24(2020) | Pieaug | Limbažu novada pašvaldības dati, Valsts kase |
| 6. | Nekustamā īpašuma nodokļa ieņēmumi, milj. EUR | 2600506 (2020) | Pieaug | Limbažu novada publiskie pārskati, Valsts kase |
| 7. | Iedzīvotāju apmierinātība ar dzīvi novadā, % | *Veikt aptauju 2021.g.* | Pieaug | Pašvaldības organizēta aptauja[[4]](#footnote-4) |

Katram rādītājam ieteicams izstrādāt aprēķina metodiku, kas nodrošinās korektu to salīdzināmību dažādos gados. Tādā gadījumā šie ietekmes rādītāji atbildīs stratēģisko indikatoru nodrošinājuma līmenim.

*Tabula 4. Izmantojamo simbolisko apzīmējumu skaidrojums.*

|  |  |  |  |
| --- | --- | --- | --- |
| **Tendence** | **Novērtējums** | **Tendence** | **Novērtējums** |
|  | Pozitīvi vērtējams pieaugums |  | Negatīvi vērtējams pieaugums |
|  | Pozitīvi vērtējama stabilitāte |  | Negatīvi vērtējama stabilitāte |
|  | Pozitīvi vērtējams samazinājums |  | Negatīvi vērtējams samazinājums |

## Vidēja termiņa prioritāšu sasniegšanas un rīcības virzienu darbības izvērtējuma rezultatīvie rādītāji

Limbažu novada Attīstības programmas stratēģiskajā daļā ir noteikti vidēja termiņa Prioritātes (VP) un tiem pakārtotie rīcības virzieni (RV). To sasniegšanas ietekmes rādītāji un aktivitāšu (rīcības virzienu) darbības rezultatīvie rādītāji ir parādīti 6.tabulā.

Uzraudzības procesā iegūtā informācija būs pamats novērtējuma veikšanai par to, kā tiek īstenota vidējā termiņa mērķu sasniegšana un cik atbilstoši plānotajam notiek aktivitātes rīcības virzienu ietvaros. Par šo rādītāju informācijas nodrošināšanu, apkopošanu un analizēšanu atbildīga ir Limbažu novada pašvaldības Attīstības un projektu nodaļa, iepriekš saņemot no pārējām Limbažu novada pašvaldības institūcijām informāciju un sniedzot par tiem ziņojumu ikgadējā pārskatā. Apkopojot informāciju par vidējā termiņu prioritāšu sasniegšanas izvērtējuma rādītājiem, to ieteicams apkopot tabulā (skatīt piemēru 5. tabulā).

Piemērs informācijas apkopošanai par vidējā termiņu prioritāšu sasniegšanas izvērtējuma rādītājiem

*Tabula 5. Rezultatīvo rādītāju tabulas sastādīšanas ieteicamais piemērs.*

|  |
| --- |
| **1. vidēja termiņa mērķis …** |
| Vidēja termiņa rīcības virziens 1.1. … |
| Rādītājs | Bāzes vērtība …. gadā | Vērtības iepriekšējos gados | Vērtība pārskata gadā | Mērķa vērtība 2028. gadā vai vēlamā tendence | Datu avots |
| 1. | … | … … … | … | … | … |

Attīstības programmas stratēģiskajā daļā noteikto vidēja termiņa prioritāšu sasniegšanas un rīcības virzienu aktivitāšu izvērtējuma, jeb rezultatīvo rādītāju tabulu pielietojot praksē, var rasties situācija, ka dažiem rādītājiem ir mainījušies datu ieguves nosacījumi (pieejamība, izmaksas u.c.) un tos paredzētajā veidā nav iespējams izmantot. Var arī atklāties, ka reālā situācijā daži rādītāji nepietiekoši atspoguļo virzību uz mērķi vai aktivitātes rīcības virzienos. Tādā gadījumā atsevišķi tabulas rādītāji var tikt grozīti, aizvietoti ar citiem vai papildināti ar jauniem rādītājiem.

Izdarot labojumus rādītāju datu bāzē, kvalitatīvāka rezultāta sasniegšanai jāievēro šādi ieteikumi:

1) jāizvēlas optimāls rezultatīvo rādītāju skaits, nepārspīlējot parametru detalizāciju un rūpīgi izvērtējot atsevišķu parametru nozīmi;

2) jāievēro, ka rādītāju skaits nav tieši saistāms ar uzraudzības sistēmas kvalitāti un negarantē sekmīgāku virzību uz noteikto mērķu sasniegšanu.

*Tabula 6. Attīstības programmas ietekmju un izpildes rezultatīvie rādītāji.*

|  |  |  |  |  |  |  |
| --- | --- | --- | --- | --- | --- | --- |
| **Vidēja termiņa prioritāte** | **Rīcības virzieni** | **Rādītājs** | **Bāzes gads** | **Vērtība bāzes gadā** | **Tendence vai rezultāts 2028.gadā** | **Datu avots** |
| **VTP1** Kvalitatīvi publiskie pakalpojumi | **RV1-1**. Izglītības un sporta nozares pilnveidošana | 1. Ieguldījumi izglītības attīstībā, EUR gadā | 2020 | 15709336 | Nesamazinās | Pašvaldību publiskie pārskati |
| 2. Vispārējās izglītības dalībnieku skaits | 2021 | 2897 | Nesamazinās | Pašvaldību dati |
| 3. Dalībnieku skaits profesionālās ievirzes izglītībā | 2021 | 1185 | Pieaug | Pašvaldību dati |
| 4. Pirmsskolas izglītības dalībnieku skaits | 2021 | 911 | Nesamazinās | Pašvaldību dati |
| 5. Ieguldījumi sporta infrastruktūras pilnveidošanā, EUR, gadā | 2020 | 784636 | Nesamazinās | Pašvaldību dati |
| 6. Pieaugušo izglītība – dalībnieku skaits formālās un neformālās pieaugušo izglītības programmās | 2020 | 200 | Pieaug | Pašvaldību dati |
| 7. Apmeklētāju skaits Limbažu novada bibliotēkās | 2020 | 111911 | Pieaug | Pašvaldību dati |
|  8. Audzēkņu skaits Limbažu novada sporta skolā | 2021 | 648 | Pieaug | Pašvaldību dati |
| **RV1-2**. Kultūras un kultūrvēsturiskā mantojuma saglabāšana | 1. Amatiermākslas kolektīvu skaits | 2020 | 111 | Nesamazinās | Kultūras dati |
| 2. Muzeju apmeklētāju skaits gadā | 2020 | 13403 | Pieaug | Pašvaldību dati |
| 3. Ieguldījumi muzeju darbībā. EUR gadā | 2020 | 25482,15 | Nesamazinās | Pašvaldību dati |
| 4. Pasākumu skaits Limbažu novada kultūras namos | 2020 | 356 | Pieaug | Pašvaldību dati |
| **RV1-3**. Sociālās drošības un veselības aprūpes nodrošināšana | 1. Iedzīvotāju apmierinātība ar sociālo un veselības aprūpes pakalpojumu infrastruktūras veidu pieejamību un kvalitāti, atsevišķi pilsētās un pagastos, pozitīvo vērtējumu daļa, % | 2021 | Pozitīvais vērtējums 32,7% | Pieaug | Pašvaldības organizēta aptauja |
| 2. Iedzīvotāju apmierinātība ar sociālo dienestu, bāriņtiesas un pašvaldības policijas darbību un pakalpojumiem, atsevišķi pilsētās un pagastos, pozitīvo vērtējumu daļa, % | 2021 | Pozitīvais vērtējums 53,5% | Pieaug | Pašvaldības organizēta aptauja |
| **VTP2** Atbalsts uzņēmējdarbības attīstībai  | **RV2-1**. Uzņēmējdarbības vecināšana un attālināta darba iespēju nodrošināšana | 1. Mazā un vidējā biznesa attīstībai, kopdarbam un attālinātajam darbam nepieciešamo telpu piedāvājums, tūkst. m2 | 2021 | 654,9 | Pieaug | Pašvaldību dati |
| 2. Jaunas biznesa teritorijas, kas nodrošinātas ar ārējo infrastruktūru, skaits | 2020 | 3 | Pieaug | Pašvaldību publiskie pārskati |
| **RV2-2**. Tūrisma, viesmīlības un starptautiskās sadarbības procesu un menedžmenta pilnveidošana | 1. Ieguldījumi tūrisma infrastruktūrā. EUR gadā | 2020 | 69143,17 | Nesamazinās | Pašvaldību dati |
| 2. Pašvaldības ieguldījumi tūrisma mārketingā, EUR gadā | 2020 | 20461,44 | Nesamazinās | Pašvaldību dati |
| 3. Starptautiskās sadarbības projektu īstenošana, skaits gadā | 2020 | 2 | Pieaug | Pašvaldību publiskie pārskati |
| **RV2-3**. Pašvaldības pakalpojumu un atbalsta pasākumu uzņēmējiem nodrošināšana | 1. Piešķirto grantu skaits uzņēmējdarbības uzsākšanai un paplašināšanai, skaits gadā | 2020 | 7 | Pieaug | Pašvaldību mājaslapas |
| 2. Ar uzņēmējdarbību saistītu semināru un darbnīcu organizēšana, skaits gadā | 2020 | 28 | Nesamazinās | Pašvaldību dati |
| **RV2-4**. Ostas un piekrastes infrastruktūras un alternatīvās enerģijas attīstība | 1. Ieguldījumi ostu un piegulošo teritoriju infrastruktūras attīstībā. EUR gadā | 2020 | 1375241,11 | Nesamazinās | Salacgrīvas novada publiskais pārskats |
| 2. Ieguldījumi piekrastes infrastruktūras attīstībā, EUR gadā | 2020 | 31928 | Pieaug | Pašvaldību dati |
| **VTP3** Kvalitatīva infrastruktūra un atbildīga resursu izmantošana | **RV3-1**. Inženiertehniskās infrastruktūras uzlabošana | 1. Mājsaimniecības, kam pieejami centralizētās ūdenssaimniecības pakalpojumi, skaits |  | 2021 | Ūdens | Kanalizācija | Pieaug | Pašvaldību dati |
| Limbažu nov. | 4259 | 4259 |
| Salacgrīvas nov. | 1942 | 1793 |
| Alojas nov. | 1119 | 822 |
| 2. Lietus kanalizācijas aptvertā platība, m2 | 2021 | 176389 | Pieaug | Pašvaldību dati |
| 3. Atkritumu šķirošanas punktu skaits (Eko laukumi) | 2021 | 3 | Pieaug | ZAAO dati |
| 4. Šķiroto atkritumu daļa kopējā savākto atkritumu apjomā, % | Limbažu nov. | 2020 | 30% | Vismaz 50% | ZAAO dati |
| Salacgrīvas nov. | 52% |
| Alojas nov. | 29% |
| **RV3-2**. Efektīva vides aizsardzība un labiekārtošana, saskaņā ar Eiropas zaļo kursu | 1. Plūdu un krasta erozijas risku apdraudējumu novēršana, novērsto gadījumu skaits gadā | 2020 | 3 | Vismaz 3 | Pašvaldību dati |
| 2. Antropogēno slodzi mazinošas infrastruktūras izbūve un rekonstrukcija Natura 2000 teritorijās, gadījumu skaits gadā | 2020 | 6 | Pieaug | Pašvaldību dati |
| **RV3-3**. Mājokļu attīstība | 1. Jaunu īres mājokļu būvniecība gadā, platība m2 | 2020 | 0 | Pieaug | Pašvaldību dati |
| 2.Atsevišķu mājokļu skaits | 2021 | 5638 | Pieaug | Pašvaldību dati |
| **RV3-4**. Mobilitātes attīstība | 1. Atjaunoto pašvaldības ielu un ceļu seguma platībam2 gadā | 2020 | 143980 | Pieaug | Pašvaldību dati |
| 2. Izbūvēto un marķēto veloceliņu kopējais garums, km | 2020 | 137,16 | Pieaug | Pašvaldību dati |
| 3. Vidējais ilgums satiksmei ar sabiedrisko transportu no novada administratīvā centra, līdz pārējām novada pilsētām, minimālais reisu un reisu skaits diennaktī darba dienās | 2021 | 63,18 min | Samazinās | 1188 dati |
| 5,3 reisi | Nesamazinās |
| **RV3-5**. Energoefektīva saimniekošana | 1. ES struktūrfondu līdzfinansējums mājokļu energoefektivitātes uzlabošanai, EUR gadā | 2020 | 484768,99 | Nesamazinās | ALTUM dati |
| 2. Pašvaldības finansējums sabiedrisko ēku energoefektivitātes uzlabošanai, EUR gadā | 2020 | 231851,88 | Pieaug | Pašvaldību dati |
| **VTP4** Pieejamība un atklātība | **RV4-1**. Sakārtota pārvaldība un iesaistoša sadarbība | 1. Iesniegumu izskatīšanas vidējais ilgums pašvaldībā, dienas | 2020 | 10-15 | Nepieaug | Pašvaldību dati |
| 2. Novada mājaslapas unikālo apmeklētāju skaits un novada sociālo profilu sekotāju skaits | Limbažu nov. | 2020 | **374606** (unikālie apmeklētāji)**4971** (soc. tīklu sekotāji) | Pieaug | Pašvaldību dati |
| Salacgrīvas nov. | **79405** (unikālie apmeklētāji)**4028** (soc. tīklu sekotāji) |
| Alojas nov. | **867507** (unikālie apmeklētāji)**1687** (soc. tīklu sekotāji) |
| 3. Pašvaldības finansiāli atbalstīto NVO skaits | 2020 | 76 | Nesamazinās | Pašvaldību dati |
| **RV4-2**. Efektīva novada zīmola izveide un pašvaldības mārketinga uzlabošana | 1. Pašvaldības ieguldījumi mārketingā, EUR gadā | 2020 | 15034 | Pieaug | Pašvaldību dati |
| 2. TIC apmeklētāju (ārpus novada un ārzemju) skaits novadā, skaits gadā | 2020 | 8913 | Pieaug | Pašvaldību dati |
| **RV4-3**. Sabiedrības drošības uzlabošana | 1. Videonovērošanas kameru skaits | 2021 | 151 | Pieaug | Pašvaldību dati |
| 2. Pašvaldības policijā reģistrēto notikumu skaits | 2020 | 1516 | Samazinās | Pašvaldību dati |

3) lai novērtētu virzību uz izvirzītajiem mērķiem, ir pieļaujams izmantot tikai kvantitatīvos rādītājus. Arī pareizi veidota iedzīvotāju aptauja ir kvantitatīvs rādītājs. Tāds ir, piemēram, pakalpojuma kvalitātes sasniedzamības novērtējums. Ieteicamā novērtējuma skala ir “ļoti labi” – “labi” – “apmierinoši” – “vāji” – “ļoti vāji” – nav atbildes (plānošanas perioda laikā šo skalu mainīt nedrīkst!), bet, izvērtējot rezultātus, aprēķina pozitīvo atbilžu (piemēram, no “apmierinoši” vai “labi” līdz “ļoti labi”) attiecību pret negatīvo atbilžu (“vāji” – “ļoti vāji”) vērtējumu skaitu, izteiktu procentos;

4) rīcības virzienu ietvaros pieļaujams lietot arī kvalitatīvus (izpildīts/nav izpildīts) vai puskvantitatīvus (labi/neitrāli/slikti) novērtēšanas rādītājus, taču tādi nedrīkst būt ietekmes rādītāji;

5) papildus eksaktajiem datiem lietderīgi ir izmantot arī ekspertu viedokļus par attīstības vērtējumu, tai skaitā rādītāju vērtību interpretāciju;

6) sākot ar trešo pēc kārtas Pārskatu par doto plānošanas periodu (tātad, šai Attīstības programmai sākot ar pārskatu par 2024.gadu), kvantitatīvo rezultātu attēlošanai ieteicams izmantot grafiskas diagrammas;

7) Tiem rādītājiem, kam ir noteiktas konkrētas mērķa vērtības, ieteicams izvērtējums pēc noteiktas skalas. Šo skalu veido **četras atbilstības pakāpes**:

**2** – rādītāja iepriekšējā virzība un vērtība pārskata gadā ļauj apgalvot, ka mērķa vērtība tiks sasniegta, vai pat tiks panākts labāks rezultāts, nekā ir noteikts;

**1** – rādītāja virzība notiek ar negatīvi vērtējamu novirzi no noteiktās mērķa vērtības; tā var netikt sasniegta;

**0** – novērojama būtiska, negatīva vērtējama novirze no noteiktās mērķa vērtības vai arī tendence ir svārstīga un nedod pamatu optimistiskai prognozei. Ir skaidrs, ka mērķa vērtība netiks sasniegta;

**-1** – novērojamā tendence ir stabila un pretēja vēlamajam attīstības virzienam.

## Ikgadēja Pārskata saturā iekļaujamā informācija

Pārskatā par Attīstības programmas ieviešanu jāietver šāda informācija:

|  |  |
| --- | --- |
| **Nodaļa** | **Saturs** |
| Priekšvārds | Limbažu novada domes priekšsēdētāja ievadvārdi - pārskats, pārdomas par iepriekšējā gada rezultātiem. |
| Ievads | Ievadā pamato izstrādātās attīstības programmas nozīmi, saikni ar citiem plānošanas dokumentiem, sniedz informāciju par dokumenta īstenošanas uzraudzības sistēmu un sagatavotā pārskata būtību, informē par pārskata kopējo struktūru, laika griezumu, par kādu pārskats veidots, un sniedz informāciju par pārskata izstrādātājiem, norādot kontaktinformāciju komentāriem, priekšlikumiem un jautājumiem. |
| 1. Limbažu novada vispārīgs attīstības raksturojums | Sadaļā sniedz vispārīgu Limbažu novada attīstības raksturojumu kontekstā ar notiekošajiem attīstības procesiem valstī un salīdzinājumā ar citām pašvaldībām Latvijā. Šajā sadaļā atspoguļo un analizē definētos Limbažu novada attīstības izvērtējuma pamatrādītājus, kur tas iespējams, salīdzinot tos ar vidējiem rādītājiem reģionā un valstī. |
| 2. Limbažu novada Attīstības programmas ieviešanas rezultāti | Attīstības programmas ieviešanas rezultātus izvērtē divās apakšsadaļās. Pirmā apakšsadaļa balstās uz attīstības programmā noteikto vidēja termiņa mērķu sasniegšanas izvērtējuma rādītāju un rīcības virzienus raksturojošo rādītāju apkopojumu un analīzi. Par katru mērķi un rīcības virzienu tiek aprakstīts, kas ir darīts un sasniegts, kādas ir tendences, vai attīstība norit vēlamajā virzienā, un, ja konstatētas novirzes no plānotā, tad pamatojums tam. Katra mērķa un, vajadzības gadījumā, arī vidēja termiņa rīcības virziena apraksts noslēdzas ar secinājumiem un priekšlikumiem. |
| 2.1. Attīstības programmā noteiktās vidēja termiņa prioritātes ieviešanas rezultāti |
| 2.2. Rīcības plāna un investīciju plāna ieviešanas rezultātiApakšsadaļa balstās uz rīcības plāna un investīciju plāna ieviešanas rezultātiem un to analīzi, sniedzot informāciju par katru noteikto projektu vai aktivitāšu īstenošanu |
| 3. Secinājums | Sadaļā tiek norādīti kopējie pārskata secinājumi, kopīgās novada attīstības tendences un atsevišķi secinājumi pa definētajiem vidēja termiņa stratēģiskajiem mērķiem, to ietvaros grupējot attiecīgos rīcības virzienus. |
| 4. Priekšlikumi | Ja nepieciešams, sadaļā tiek izvirzīti priekšlikumi Attīstības programmas aktualizēšanai, Rīcību plāna aktualizēšanai, uzraudzības sistēmas un pašvaldības nodaļu kopējā darba pilnveidošanai, kā arī pamatojami priekšlikumi rezultatīvo rādītāju sistēmas uzlabošanai. Sasniedzamo rādītāju koriģēšana nav pieļaujama, jo tas neatbilst labas pārvaldības praksei. Tai vietā katrs nesasniegtais rādītājs ir rūpīgi jāanalizē, lai saprastu cēloņus, kāpēc tā ir noticis, un varētu attiecīgi koriģēt rīcības plānu, vai pamatot objektīvos apstākļus, kādēļ mērķa vērtības nevar tikt sasniegtas.Bāzes un mērķa vērtības ir pieļaujams pārskatīt situācijā, kad tās būtiski ietekmē ATR un tās vairs nav iespējams aprēķināt vai citādi iegūt Limbažu novadam 2021.gada robežās. |
| 5. Izmantotās informācijas avoti | Uzrādīti informācijas avoti, tai skaitā pašvaldības nodaļas, struktūrvienības, aģentūras un citas iestādes, kas sniegušas informāciju pārskata sagatavošanai. |
| Pielikumi | Pielikumā pēc nepieciešamības tiek pievienotas tabulas ar rādītājiem un to rezultātiem, informācija par projektiem u.c. materiāli, kurus pārskatāmības dēļ nav lietderīgi ievietot tekstuālajā daļā. |

# Atsauces

1. Likums “Par pašvaldībām”. Pieņemts Saeimā 19.05.1994., stājies spēkā: 09.06.1994.
2. Metodiskie ieteikumi reģionāla un vietēja līmeņa ilgtspējīgas attīstības stratēģiju izstrādei un to vērtēšanas kārtībai. VARAM, 2014.gada 30.decembris
3. Latvijas ilgtspējīgas attīstības stratēģija līdz 2030. gadam, (2010) VARAM, 2010.
4. Latvijas nacionālais attīstības plāns 2021.–2027. gadam. Pārresoru koordinācijas centrs, Rīga, 2020.
5. Vidzemes plānošanas reģiona ilgtspējīgas attīstības stratēģija 2030.
6. Vidzemes plānošanas reģiona Attīstības programma 2021-2027.
1. Informācija par Limbažu novada attīstības izvērtējuma pamatrādītājiem un Attīstības programmā noteiktajiem vidēja termiņa stratēģisko mērķu sasniegšanas un rīcības virzienu aktivitāšu izvērtējuma rādītājiem noteikta 2. un 3. sadaļā. [↑](#footnote-ref-1)
2. Bāzes vērtību var koriģēt pēc datiem par 2020. un 2021.gadu, kad tie tiks publicēti. [↑](#footnote-ref-2)
3. Attiecinot bērnu, skaitu pret darbspējīgo (strādājošo) skaitu, iegūst bērnu noslodzes koeficientu, bet veco cilvēku un darbspējīgo attiecība raksturos slodzi, kura jāiztur ražojošajai vecuma grupai savu vecāku labā. Abu šo noslodžu summa ir kopējais noslodzes lielums. [↑](#footnote-ref-3)
4. Turpmāk aptauju veikt katrā nepāra gadā. [↑](#footnote-ref-4)